**INVITAȚIE DE PARTICIPARE LA ACȚIUNILE DESFĂȘURATE ÎN CADRUL NOPȚII EUROPENE A CERCETĂTORILOR, 2020**

La nivelul Uniunii Europene, **Noaptea Europeană a Cercetătorilor** se înscrie în seria Acțiunilor Marie Sklodowska-Curie din proiectul cadru Horizon 2020. Evenimentul, finanțat prin proiectul H2020-MSCA-NIGHT-2020/DoReMi-RO, GA no. 954638, își propune să arate publicului larg ce înseamnă să fii cercetător și cât de interesantă poate fi munca de cercetare. Promovat de Comisia Europeană, proiectul se adresează atât tinerilor cât și publicului larg, oferind o mare varietate de activităţi ştiinţifice şi educative. Sunt evenimente publice dedicate relaționarii dintre cercetatori si public. Ele prezintă diversitatea cercetării și subliniază impactul cercetării asupra vieții noastre de zi cu zi. Scopul este, de asemenea, să-i motiveze pe tineri să își dorească o carieră în cercetare.

În România, prin acest proiect, un consorțiu format din 15 universități și institute de cercetare reprezentative, prin acțiunile propuse, vor fi alături de publicul larg la marea manifestare de știință.

Universitatea Babeș-Bolyai este parte a acestui consorțiu, prin intermediul Facultății de Știința și Ingineria Mediului, și a elaborat un program divers care se va desfășura îin ziua de **27 noiembrie 2020, în intervalul 9.00 – 22.00**. Vor fi derulate ***concursuri*** cu premii atrăgătoare, în parte finalizate prin elaborarea pe baza contribuțiilor celor implicați a unei harti interactive naționale cu diferite tematici, ***webinarii*** dedicate profesorilor și elevilor, ***dezbateri***, ***experimente***, ***conferinţe*** captivante susținute de cercetatori de prestigiu ai comunității noastre științifice și **tururi virtuale** ale facultății și partenerilor locali/regionali (ex. Institutul pentru Cercetări în Economie Circulară și Mediu ”Ernest Lupan” Cluj-Napoca, Muzeul Județean de Mineralogie ”Victor Gorduza” Baia Mare).

Concursurile care implică atât colectarea de date pe diverse teme specifice mediului și dezvoltării durabile cât și construirea unor obiecte inspirate din teme științifice sau realizarea și înregistrarea unor experimente legate de sunet vor fi active pe tot parcursul lunii noiembrie și se vor finaliza odată cu ziua de 27 noiembrie.

Informații eveniment:

1. <https://enviro.ubbcluj.ro/noaptea-cercetatorilor/>:
2. <https://scicommtoolbox.ro/?pID=00ad8f876a&org=UBB-FSIM>
3. situl oficial Noaptea cercetătorilor  [Noaptea Cercetătorilor 2020 – CLUJ-NAPOCA – Noaptea CERCETĂTORILOR](http://noapteacercetatorilor.ro/nc/nc2020/noaptea-cercetatorilor-2020-cluj-napoca/%22%20%5Ct%20%22_blank)
4. pagina de facebook a evenimentului Noaptea Cercetătorilor

[Noaptea Cercetătorilor Cluj-Napoca](https://www.facebook.com/events/1518093511707171/)

**Conf.dr. ing. Nicoleta Brișan,**

**Coordonator proiect UBB**